параграф 6а, буква а), първо тире от основния регламент.
 vi)
 Заключение
 (127)
 Предвид изложения по-горе анализ Бразилия отговаря на всички критерии, определени в член 2, параграф 6а, буква а), първо тире от основния регламент, за да се счита за подходяща представителна държава. По-специално в Бразилия има значително производство на продукта, предмет на прегледа, както и пълен набор от налични данни за всички производствени фактори, ПОАР и печалбата.
 в) Източници, използвани за установяване на разходите, при които няма нарушения
 (128)
 Във втората бележка относно производствените фактори Комисията заяви, че за да формира нормалната стойност в съответствие с член 2, параграф 6а, буква а) от основния регламент, тя ще използва базата данни „Атлас на световната търговия“ (GTA), за да установи разходите за повечето от производствените фактори, при които няма нарушения, в представителната държава и статистическите данни на Международната организация на труда (МОТ) и националните статистически данни, за да установи разходите за труд, при които няма нарушения, в представителната държава. Комисията също така заяви, че ще използва за разходите за електроенергия цените, начислявани от един от най-големите доставчици на електроенергия в Бразилия — дружеството EDP Brazil, и че ще бъдат използвани финансовите данни на избраното бразилско дружество, т.е. Cia de Ferro Ligas da Bahia S.A., за да се установят ПОАР и печалбата.
 (129)
 Комисията също така обясни, че за разследвания период в рамките на прегледа докладваната от GTA информация относно вноса на един фактор за производството на феросилиций в Бразилия, а именно дървесни трески, не е представителна и поради това не може да бъде използвана. Поради липсата на международна референтна стойност или на международна публикация и на същественост на дървесните трески, Комисията реши да използва алтернатива: посочената в GTA цена на вноса на дървесни трески в Турция, държава със степен на икономическо развитие, сходна с тази на КНР, която беше определена от Комисията като една от трите възможни представителни държави в първата бележка относно производствените фактори (вж. съображение 30). В Русия — другата държава, която също е установена в тази бележка — не е имало представителни обеми на вноса на дървесни трески, но в Турция този продукт се внася в представителни обеми. За тази референтна стойност бе счетено, че е без нарушения, тъй като се основава на средноаритметична стойност на представителен брой сделки, за който бе получена информация в GTA, и поради това за нея бе прието, че отразява конкурентните пазарни условия в посочената зона. (65).
 (130)
 Комисията включи и стойността на общопроизводствените разходи с цел да обхване онези разходи, които не са включени в горепосочените производствени фактори. За да се установи тази сума, бяха използвани финансовите данни на включения в извадката производител от Съюза, който оказа съдействие в рамките на антидъмпинговото разследване, предостави конкретна информация за тази цел и позволи проверката на място — дружеството FerroAtlántica S.A.U., Испания (FASAU). Методологията е надлежно обяснена в раздел 3.2.1.1, буква д).
 г) Производствени фактори
 i)
 Въведение
 (131)
 Чрез първата и втората бележка относно производствените фактори Комисията се постара да изготви списък на производствените фактори и източниците, предназначени за използване за всички производствени фактори, като например